 Ondo Governorship Elections 2020: Ìjọba ìbílẹ mẹta yìí ní yóò sọ ẹni tí yóò jáwé olúbori ninú ìdìbò Ondo Àwọn olùdíje dùpò lábẹ ẹgbẹ òṣèlú kọọkan yẹ ki wọn ni ìbò tó jọju láti ìjọba ìbílẹ méjìdílógún tó wà ni ìpińlẹ náà ti yóò gbéwọn dé orí àléfà. Àwọn ìjọba ìbílẹ tó wà ni ìpínlẹ náà ni Akoko North East, Akoko North West, Akoko South East, Akoko South West, Akure North, Akure South, Ifedore, Ile OlujiOkeigbo, Ondo East, Ondo West, Owo, Ilaje, Okitipupa, Ose, Odigbo, Ese Odo, Idanre àti Irele. Ṣùgbọn ìjọba ìbílẹ mẹta tó tóbi jù kan ni àwọn ènìyàn fójú sí nítorí ìtàn ìdìbò àgbègbè náà látẹyín wá. Àwọn ìjọba ìbílẹ yìí ni yóò sọ ẹni ti yóò jáwé olúbóri. Akure South Ìjọba ìbílẹ Akure South ló tóbi jùlọ ní ìbílẹ Ondo tí wọn sì ní ènìyàn tó dín díẹ ní ẹgbẹrùn okòó-lé-lẹẹdẹgbẹta ti eniyàn oòkó-dín-lọọdúnrún si fọrúkọ sílẹ fún ìdìbò. Lásìkò ìdìbò ọdún 2016, ìjọba ìbílẹ náà fún gómìnà tó wà lórí àléfà Rotimi Akeredolu ni ìbò tó dín díẹ ni ẹgbẹrún mẹrrìndílọgbọn, èyí ló ga jùlọ ní gbogbo àwọn ìjọba ìbílẹ tó kù. Ní ọdún 2012, ìjọba ìbílẹ yìí kan náà ló fún olùdíje dupò lábẹ ẹgb òṣèlú Labour Olusegun Mimiko láti wọlé fún sáà kejì, o rí ìbò tó dín díẹ ni ẹgbẹrún lọnà ààdọta. Ní ọdún 2020, ìjóba ìbílẹ yìí ni yóò fi ìdí rẹ múlẹ, ẹni ti yóò jáwé olúborí gẹgẹ bi gómìnà ìpínlẹ Ondo Ẹwẹ, ìjọba ìbílẹ yìí gan ni olùdíje dupò lábẹ ẹgbẹ òṣèlú Peoples Democratic Party, PDP Eyitayo Jegede ti wá. Àwọn ibudó ìdìbò ẹdẹgbẹta àtí mọrùndílógójì tó ti wà ni ìpińll Ondo láti ẹyìn wá ti fi hàn pé, PDP àti APC yóò jọ jàdu ìbò ní ìjọba ìbílẹ yiìí ni. Ondo West Lẹyìn ìjọba ìbílẹ Ilajẹ ìjọba ìbílẹ Ondo West lo tún kan, èyí sí ni ìjọba ìbílẹ kẹta to tóbi jùlọ ní ìpínlẹ Ondo. Ènìyàn ẹgbẹrún lọnà ààdójọ ni olùdìbò tó ti fórúkọ sílẹ. Àwọn ènìyàn ìjọba ìbílẹ yìí pẹlú jẹ ọkàn lára àwọn tí yóò sọ ẹni tíò jáwé olúborí. Nínú ìtàn ìpińlẹ yìí pẹlú, wọn sábà má ń wò ó bóyá ọkàn lára àwọn olùdíje dupò wá láti ìjọba ìbílẹ náà. Ṣùgbọn ni àsìkò yìí ìjọba ìbílẹ yìí ni Olusegun Mimiko ti wá tí ó sì wà lẹyìn ọkàn lára àwọn olùdíjẹ lábẹ Zenith Labour Party ZLP Agboola Ajayi. Bóya àwọn ènìyàn wọnyìí yóò wá dúró sẹyìn ọmọ wọn ni sáá yií, àwọn náà yóò sọ ẹni ti yoo jáwé olúbori. Ìjọba ìbílẹ Owo Lọwọlọwọ báyìí, ìjọba ìbílẹ Owo ló ni Gómìnà tó wà lórí àléfà nínú ọdún 2020. Gómìnà Rotimi Akeredolu ti ẹgbẹ òṣèlú APC tó tún jẹ gómìnà tó wà lórí oye jẹ ọmọ ìjọba ìbílẹ náà. Owo ni ibudó ìdìbò ìgbà àtí mẹrìnlélọgọta tí wọn si ni ènìyàn ẹgbẹrún lọnà ọgọfà dín díẹ tó ti fi orúkọ sílẹ fún ìdìbò tó n bọ. Gbogbo ènìyàn ni yoo maa fi oju si ìjọba ìbílẹ yìí lára nítori pé, ọpọ ló ní ìgbàgbọ pé, ọmọ wa ni ẹ jẹ kó ṣee ni wọn yoo fi ṣe. Bí wọn ko bá wa dibo fun ọmọ wọn, ẹnikẹni ti ọpọ wọn bá gbà láti dibò fún ni yóò jáwé olúbori fún ìdìbò náà. Ǹkan míràn tó tún lé yí ǹkan padà ni pé, tí gbogbo ìjọba ìbílẹ mẹẹdógún tó kù bá wá pinu láti gbárùkù tí ẹni kan nínú àwọn olùdíje yìí, láti bórí àwọn Ijọba ìbílẹ mẹta tó kù. Ṣùgbọn ni ọpọ ìgbà ọwọ àwọn ìjọba ìbílẹ mẹta yìí ni ọrọ wà. Ondo Governorship Elections 2020: INEC ní ìjọba ìbílẹ Ilaje ní ìṣẹlẹ tó burú jùlọ tí wáyé nínú ìbò 2016 Lára ìgbésẹ ìjọba láti le ri i dájú pé ètò ìdìbò lọ ní ìrọwọrọsẹ ní ìpínlẹ Ondo, àjọ elétò ìdìbò INEC ní òun ti bèèrè fun iranwọ àwọn ilé iṣẹ elétò ààbò to pọ. Ó ní àwọn ọmọ ológun, àwọn ọlọpàá àti àjọ elétò ààbò gbogbo yóò wà láwọn ibi kọlọfín, ti gbogbo àwọn ẹni ibi maa n fara pamọ sí. Bakan naa ni INEC ni àwọn òṣìṣẹ aláàbò náà yóò ri i dájú pé, ìdìbò ti kò mú wàhálà dání, pàápàá jùlọ láwọn iha kọọkan ni ìpínlẹ náà lo waye lọjọ Kẹwaa osu Kẹwaa ọdun yii. Àwọn iròyin tì ẹ leè ní ìfẹ síí: INEC ní o tó àwọn ilé orí omi bíi méjìlélọgọta àti ibudó ìdìbò ọrinlérúgbà ó din mẹwàá to wa ni agbègbè ẹsẹ odò, tawọn oju omi tó tó ẹgbẹrún mẹta àti mẹsàn sì wà ni ìpinlẹ náà. Bẹẹ ni àwọn òṣìṣẹ tí yóò lọ ṣiṣẹ nibẹ yóò jẹ ẹgbẹrún kan àti ọgọrin. Kọmísọnà àjọ INEC, tó tún jẹ alága ìròyìn àti ìtanijí Festus Okoye ni àwọn ti kàn si ilé iṣẹ ọmọogun ojú omi àti àwọn ọlọpàá inú omi, láti sin àwọn èròjà tí wọn yóò lò fún ìdìbò lágbègbè náà. Saájú àsìkò yìí, o ni àwọn àgbègbè eti odò náà fi han pé, màgòmágó le ṣẹlẹ níbẹ, nítorí bi ibẹ ṣe rí. Okoye ní láti le ri dájú pé, ètò ìdìbò lọ ni irọwọrọsẹ, àjọ INEC ti kan sí ọlọpàá ojú omi, àwọn ọmọogun ojú omi àti àwọn ilé iṣẹ ààbò tó farapẹ láti ràn wọn lọwọ. Àwọn ibudó ìdìbò ọrinlérúgbà ó din mẹwàá to wa ni agbegbe omi yii, ló wà ni ìjọba ìbílẹ Ese-Odo àti ilaje, ti wọn si ni àwọn ilé orí omi bíi méjìlélọgọta. Yomi Fabiyi: Fíìmù Owó orí ẹlẹwọn jẹ ká mọ pé ìgbà ìpọnjú làá mọ ọrẹ Ẹwẹ, sáájú ni àdàri ètò àjọ kan tí kìí ṣe ti ìjọba YIAGA, Cynthia Mbamalu ti kéde pé, pẹlú àwọn ìrírí nínú ìdìbò 2016, ìjọba ìbílẹ Ilaje ní àwọn ìròyìn to buru ju ti n wá. Ó ní láti ri dájú pé ìdìbò yìí kò dàbí àwọn èyí tó ti ṣẹlẹ láti ẹyìn wá, àjọ elétò ìdìbò gbọdọ pèsè ètò ààbò tó péye ni àwọn ibùdó ìdìbò tó wà ní eti omí, lásìkò tí wọn bá n pín nǹkan ìdìbò àti lásíkò ìdìbò gan. Ẹ fura, làásìgbò le wáyé ní ìjọba ìbílẹ mẹfà yìí lásìkò ìbò gómìnà Ondo - YIAGA Awọn ajọ ajafẹtọ ọmọniyan ti ke gbajare si awọn alaṣẹ lati dena jagidijagan ati awọn iwa kotọ mii, to le waye lasiko idibo Gomina to n bọ nipinlẹ Ondo. Ninu iwadii ti ajọ YIAGA gbe jade ṣaaju idibo, eyi ti wọn fi ṣọwọ ṣawọn akọroyin, wọn darukọ awọn ijọba ibilẹ mẹfa ti iwa ipa ti le waye lasiko ibo ni Ondo. Lara awọn agbegbe naa la ti ri ijọba ibile bii Akoko South-West, Akure South, Idanre, Owo, Akoko South-East ati Ese-Odo. Àwọn iròyin tì ẹ leè ní ìfẹ síí: YIAGA ni eyi ri bẹẹ nitori awọn nnkan tawọn ti foju ri lasiko ipolongo ibo, bii iwa ipa, ikọlu si alatako, biba ọkọ jẹ ati lilọ kaakiri pẹlu ohun ija oloro, se gbilẹ lawọn agbegbe naa.  O jẹ ohun to fọwọ kan wa lẹmi wi pe, idibo Gomina yii le mu ki awọn iwa ti ko tọ waye, paapa bi awọn ti ọrọ kan ṣe n huwa ipa bayii Ajọ ọhun wa mẹnuba awọn alatilẹyin ẹgbẹ oṣelu APC, PDP, ZLP ati LP gẹgẹ bi awọn to n hu iwa ipa yii, ti wọn si tun jẹ ẹni to n fara ko iwa jagidijagan pẹlu. Wọn ni bi wọn ko ba dẹkun iru iwa bayii, awọn oludibo le maa jade sita lasiko ibo nitori ibẹru bojo. Lakotan YIAGA wa gba ajọ eleto idibo ni imọran pe, ki wọn ba awọn alẹnulọrọ sọrọ lọna ati jẹ ki ibo lọ ni irọwọrọsẹ. Bẹẹ ni wọn ni ki wọn tẹsiwaju pẹlu ṣiṣe afihan esi idbo loju opo ayelujara eyi ti yoo jẹ ki onikaluku ri okodoro bi idibo ti ṣe lọ lagbegbe wọn. October 1 Celebrant: Atinuke Oladeru ni kẹ yé ṣépè fún Nàíjíríà mọ, ẹ pa ohùn dà : Kẹrẹkẹrẹ, ọjọ ìdìbò sípò gómìnà ìpínlẹ Ondo yóò wáyé lọjọ Satide ọjọ kẹwàá, oṣù kẹwàá ọdún 2020, ibi yìí ni àwọn ènìyàn ìpínlẹ náà yóò fi ọwọ ara wọn yan ẹni tí yóò tún dári wọn fún ọdún mẹrin míran. 